Ҡайһы бер тикшеренеүселәрҙең фекеренсә, 1979 йылдың апрелендә Свердловскиҙа күҙәтелгән түләмә сире эпидемияһы Свердловск-19 түләмә бактериялары лабораторияһынан сығыуы ихтимал йәки американ махсус хеҙмәттәренең диверсияһы булып тора. Рәсәй микробиологы М. Супотницкий ошо фекерҙәрҙе тикшерә[11]. Советтарҙың рәсми версияһы буйынса, зарарланған һыйырҙар ите түләмә сиренең таралыуының сәбәбе булып тора. 1992 йылдың 4 апрелендә, трагедияның 13-сө йыллығында, Б. Н. Ельцин «1979 йылда Свердловск ҡалаһында түләмә ауырыуы һөҙөмтәһендә вафат булған граждандарҙың ғаиләләренә пенсия тәьминәтен яҡшыртыу тураһында» Рәсәй Федерацияһы Законына ҡул ҡуя[12], был Закон Свердловскиҙағы эпидемияны Чернобыль аварияһына тиңләй һәм ғәмәлдә хәрби бактериологтарҙың бер ниндәй ғәйепһеҙ кешеләрҙең үлемендә яуаплы булыуҙарын таный. Президент бер айҙан һуң биоҡорал етештереүсе заводтан (Свердловск-19) бактерияларҙың осраҡлы рәүештә сығарылыуын тағы ла бер тапҡыр раҫлай[13]